Հարցազրույցի ժամանակ հնչեցրած ևս մեկ կարևոր մեսիջ՝ ուղղված էր Սերժ Սարգսյանին: Քոչարյանը, մասնավորապես, հայտարարել է, որ իր նորաստեղծ քաղաքական թիմում կարող են տեղ գտնել նաև նախորդ իշխանության ներկայացուցիչները, այսպես ասած՝ «հները»: Խոսքը, իհարկե, առաջին հերթին ՀՀԿ-ականների և ՀՀԿ-ից հեռացածների մասին է, և Քոչարյանը բացահայտ ակնարկում է, որ վերջիններս կարող են մոտ ապագայում հանգրվանել իր թիմում: Մյուս կողմից՝ Քոչարյանը շեշտում է, որ նոր քաղաքական թիմի կորիզը լինելու է երիտասարդությունը: Այսինքն՝ լավ հասկանալով, որ անմիջական քաղաքական դերակատարմամբ իր դրությունը բարդացնելուց բացի, որևէ այլ արդյունքի հասնել չի կարող, Ռոբերտ Քոչարյանն այժմ սկսել է գուցե մտածել այն մասին, որ պետք է քաղաքականության մեջ «լինել» ոչ անմիջականորեն, այսինքն՝ ֆինանսավորել քաղաքականությունը այլ ֆորմատով, նոր երիտասարդական ձևաչափի միջոցով: